Augstākā Rada
Ukrainas Augstākā Rada (ukraiņu: Верхо́вна Ра́да Украї́ни) ir Ukrainas parlaments. Augstākajā Radā tiek ievēlēti 450 deputāti, tās darbu vada tās priekšsēdētājs. Sēdes notiek Augstākās Radas ēkā, kas atrodas Ukrainas galvaspilsētā Kijivā. Kopš 2021. gada 8. oktobra Augstākās Radas priekšsēdētājs ir Ruslans Stefančuks. Radā vairākums šobrīd ir partijai “Tautas kalps” (Слуга народу, 241 deputātu no 450). Augstākajai Radai ir arī savs oficiālais TV kanāls RADA, kurš ir pieejams arī Latvijas bezmaksas apraidē.